Το κόστος εργασίας του επαγγελματία για επισκευές τηλεοράσεων, συνήθως κυμαίνεται στα 30-40€ (+ΦΠΑ). Η τιμή αυτή μπορεί να διαφέρει από περίπτωση σε περίπτωση, ανάλογα την πολυπλοκότητα της συσκευής και τη σοβαρότητα της βλάβης.
Επίσης, το κόστος των ανταλλακτικών θα επηρεάσει σημαντικά τις τιμές για service τηλεόρασης. Το κόστος αγοράς τους μπορεί να ξεκινάει από τα 5€ και να φτάνει και τα 300€. Οι επαγγελματίες μας είναι έτοιμοι να σε προμηθεύσουν με τα κατάλληλα ανταλλακτικά για την εργασία σου, άμεσα και αξιόπιστα!
Εάν σου παρουσιάσει κάποιο πρόβλημα η τηλεόραση, μην το παραβλέψεις, καθώς μπορεί τελικά να πρόκειται για κάτι αρκετά σοβαρό και να καταλήξει στην πλήρη καταστροφή της τηλεόρασης σου. Οι πιο γνωστές βλάβες που παρουσιάζονται είναι να μην ανοίγει καθόλου, να σβήνει από μόνη της, να ανοίγει αλλά να μην έχει ήχο ή εικόνα και τέλος να ανοίγει με αλλοιωμένη εικόνα.
Για να μπορέσουν να επισκευαστούν τα παραπάνω, θα πρέπει να ανοιχτεί η τηλεόραση. Οι ειδικοί συστήνουν να μην προσπαθήσεις να επισκευάσεις τη βλάβη της TV σου, χωρίς τη βοήθεια τεχνικού. Πρόκειται για περίπλοκη συσκευή και μπορεί εν τέλει να της δημιουργήσεις μεγαλύτερο πρόβλημα.